কেন্দুয়া (নেত্রকোণা) প্রতিনিধি:নেত্রকোণা কেন্দুয়া ৮ ফেব্র“য়ারি বৃহস্পতিবার জিয়া অর্পানেস্ট ট্রাস্ট দূর্নীতি মামলার রায়কে কেন্দ্র করে বাট্টা কাচারী মোড়ে বিএনপির কর্মীরা সড়ক বেড়িকেট করে বিশৃংখলার চেষ্টা করলে খবর পেয়ে পুলিশ ঘটনাস্থলে গেলে পুলিশের সঙ্গে ধাওয়া পাল্টা হয়। এ সময় পুলিশ ৩৪ রাউন্ড রাবার গুলি নিক্ষেপ করে পরিস্থিতি নিয়ন্ত্রনে আনে। আনুমানিক বেলা ৪টার দিকে চিরাং সড়কে বাট্টা কাচারী মোড়ে বিএনপির কর্মীরা সড়কে বেড়িকেট দিয়ে নাশকতার চেষ্টা করে। পুলিশ বাঁধা দিলে তাদের উপর ইটপাটকেল নিক্ষেপ করে। পুলিশ পরে নাশকতাকারীদের ধাওয়া করে। এ সময় পুলিশের উপর হামলার চেষ্টা করলে জবাবে পুলিশ ৩৪ রাউন্ড রাবার বোলেট নিক্ষেপ করে। রায়কে কেন্দ্র করে বিএনপি জামাত যাতে কোন রকম নৈরাজ্য সৃষ্টি করতে না পারে সেজন্য বৃহস্পতিবার সকাল থেকেই আওয়ামীলীগের বিভিন্ন অঙ্গ সংগঠনের নেতাকর্মীরা মাঠে সর্তক অবস্থানে ছিল।